Ide nga filmat fantastiko-shkencorë aplikohen në mjekësi
Pajisjet e krijuara bazuar tek filmat mund për përdoren për diagnostikimin e sëmundjeve.
Ndërsa analizat me ultratinguj dhe me rreze X i ndihmojnë mjekët të diagnostikojnë të gjitha sëmundjet, nga kanceri i gjirit te guri në veshka, këto lloj analizash nuk mund të zbulojnë çfarë ndodh në brendësi të këtyre masave që formohen në trupin e njeriut. Njohuritë në këtë fushë mund t'u vijnë në ndihmë miliona pacientëve që të shmangin stresin e panevojshëm dhe ndëhyrjet kirurgjikale. Grupe shkencëtarësh në Shtetet e Bashkuara, nga Universiteti Purdue dhe ai i Bostonit, janë duke zhvilluar teknologji, të cilat ndihmojnë për të patur më tepër njohuri për disa procese që ndodhin në brendësi të trupit të njeriut. Dr. Ji-Xin Cheng (Jee-Sheen Cheng) ja ka kushtuar gjithë jetën punën e tij një fushe, që deri tani i ngjante letërsisë fantastiko-shkencore. Së bashku me ekipin e tij, ai ka krijuar disa instrumente mjekësore, të cilat ndihmojnë në diagnositikimin e pacientëve përmes tingujve dhe dritës! - thotë profesori Cheng. Në serialin fantastiko-shkencor , tricorder-i tundet para pacientit për të marrë informacione prej tij. Në mjekësinë konvencionale, kirurgët duhet të presin pjesë nga indet e dyshuara për t'i analizuar, ose rrezikojnë që t'i ekspozojnë pacientët e sëmurë ndaj bojërave fluoreshente dhe nanogrimcave. Metoda e quajur "etiketim" ndriçon dëmtimet, në mënyrë që ato të studjohen nga mjekët. Anëtari i ekipit të studimit Jesse Vhang shpjegon teknikën që eliminon procedurat më invazive, apo toksike, duke lëshuar dritë tek molekulat e tumorit. - thotë Vhang. Vibracionet shërbejnë si gjurmë molekulare, unike për secilin tip molekule. Ky model mund të skicohet për të identifikuar lipidet, proteinat dhe acidin nukleik. Pra, në thelb, pajisja e re u jep mjekëve aftësinë për ta parë pacientin në tre dimensione. - thotë Vhang. Pajisja MarginPat premton shumë në zbulimin e kancerit të veshkave, mëlçisë, dhe rë gjirit. MarginPAT, e financuar nga Instituti Kombëtar i Shëndetit, do t'i ndihmojë gjithashtu kirurgët, që t'i heqin tumoret në mënyrë më precize. Në Shtetet e Bashkuara, rreth një e katërta e pacientëve të prekur nga kanceri i gjirit, zakonisht i nënshtrohen një ndëhyrjeje të dytë kirurgjikale për heqjen e qelizave malinje që mbeten nga ndërhyrja e parë. Shkencëtarët shpresojnë që pajisja MarginPAT do ta pakësojë së tepërmi numrin e qelizave kanceroze. Cheng dhe partneri i tij, Dr. Pu Wang, kanë krijuar kompaninë Vibronix për prodhimin e pajisjes MarginPat. Dr. Wang thotë se ajo mund të revolucionarizojë mjekësinë në mbarë botën. Në se gjithshka shkon sipas planifikimit, pajisja MarginPAT do të dalë në treg brenda tre vjetësh dhe disa prej pajisjeve të tjera të filmimit të organeve në mënyrë tre-dimensionale nuk do të jenë larg, duke e bërë ëndërrën e tri-korderit të filmit Star Trek një hap më pranë realitetit.